**UNIUNEA NAȚIONALĂ A BAROURILOR DIN ROMÂNIA**

**CONGRESUL AVOCAȚILOR**

**BUCUREȘTI, 17-18 IUNIE 2022**

**HOTĂRÂREA NR. 07**

**privind propunerile făcute în cadrul dezbaterilor Congresului, precum și materialele scrise transmise Congresului de delegații care au propus adoptarea de hotărâri, rezoluții, apeluri privitoare la modificarea directă de către Congres a unor acte cu caracter infra-parlamentar care intră în competența acestuia, dar și cu privire la modificarea/completarea unor acte normative**

*Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (în continuare Lege),*

*Luând în examinare* *propunerile făcute în cadrul dezbaterilor Congresului, precum și materialele scrise transmise Congresului de delegații care au propus adoptarea de hotărâri, rezoluții, apeluri privitoare la modificarea directă de către Congres a unor acte cu caracter infra-parlamentar care intră în competența acestuia, dar și cu privire la modificarea/ completarea unor acte normative,*

*În aplicarea dispozițiilor art. 63 alin. (1) lit. d), e), f), și j) și alin.(2) din Lege,*

 *Constatând faptul că s-au constituit cvorumul și majoritatea prevăzute pentru aprobare,*

**HOTĂRĂȘTE:**

**I. Cu privire la organizarea profesiei de avocat**

 Art. 1. - Se transmit spre analiză și dezbatere Grupului de lucru al Consiliului UNBR privind perfecționarea legislației profesiei/a celei cu impact asupra profesiei (GL1), în proxima ședință a acestuia următoarele propuneri depuse în preziua Congresului avocaților sau în Congres de delegați:

* 1. modificarea și completarea prevederilor **Legii nr. 51/1995**, după cum urmează:

 a). art. 1, 2, 3, 6, 11, 12, 14, 15, 16, 25, 28, 38, 39, 43, 44, 47, 59, 65. 651, 84, 1071, 1072, conform proiectului depus de Baroul Satu Mare:

# Art. 1

|  |  |
| --- | --- |
| Textul actual | Textul propus |
|  | *La art. 1 alin. (1) se modifică și va avea următorul conținut:* |
| (1) Profesia de avocat este liberă și independentă, cu organizare și funcționare autonome, în condițiile prezentei legi și ale statutului profesiei. | (1) Profesia de avocat este de interes public și liberă, cu organizare autonomă, în condițiile prezentei legi și ale statutului profesiei. |

|  |  |
| --- | --- |
| Textul actual | Textul propus |
|  | *La art. 1 alin. (3) se modifică și va avea următorul conținut:* |
| (3) Constituirea și funcționarea de barouri în afara U.N.B.R. sunt interzise. Actele de constituire și de înregistrare ale acestora sunt nule de drept. Nulitatea poate fi constatată și din oficiu. | (3) Constituirea și funcționarea de barouri, alte organizații sau entități cu sau fără personalitate juridică având denumiri sau activități similare acestora, sau care sunt asemănătoare prin denumire sau prin domeniul lor de activitate formelor de exercitare a profesiei de avocat, în afara U.N.B.R. și formelor de exercitare a profesiei de avocat prevăzute de prezenta lege sunt interzise. |

|  |  |
| --- | --- |
| Textul actual | Textul propus |
|  | *La art. 1 după alin. (3) se introduce un nou alin. (4) cu următorul conținut:* |
| (nu există) | (4) Sunt nule de drept, indiferent de existența sau întinderea vătămării produse și indiferent de existența erorii comune, actele de constituire și de înregistrare ale organizațiilor și entităților interzise prin prevederile alin. (3), precum și toate actele specifice organizării și exercitării profesiei de avocat emise, sau încheiate de ele, sau de către persoanele care participă la activitatea lor, în nume propriu sau în numele altor persoane. Nulitatea va fi constatată din oficiu. |

|  |  |
| --- | --- |
| Textul actual | Textul propus |
|  | *La art. 1 după alin. (4) nou introdus se introduce un nou alin. (5) cu următorul conținut:* |
| (nu există) | (5) Refuzul sau omisiunea împiedicării exercitării fără drept a profesiei de avocat, de către un funcționar public în cursul exercitării atribuțiilor sale de serviciu constituie infracțiunea de abuz în serviciu. |

# Art. 2

|  |  |
| --- | --- |
| Textul actual | Textul propus |
|  | *La art. 2 alin. (2) se modifică și va avea următorul conținut:* |
| (2) Avocatul promovează și apără drepturile, libertățile și interesele legitime ale omului. | (2) Avocatul apără și promovează drepturile, libertățile și interesele ale persoanelor fizice și juridice în limitele legii. Avocatul exercită funcția de apărare în procesul penal și acționează, cu drepturile conferite asupra lui prin împuternicirea avocațială, în numele, pe seama și în interesul persoanelor fizice și juridice. Avocatul este reprezentantul de drept comun al persoanelor fizice și juridice ori de câte ori ele nu acționează în nume propriu, sau în exploatarea unei întreprinderi.  |

|  |  |
| --- | --- |
| Textul actual | Textul propus |
|  | *La art. 2 alin. (3) se modifică și va avea următorul conținut:* |
| (3) Avocatul are dreptul să asiste și să reprezinte persoanele fizice și juridice în fața instanțelor autorității judecătorești și a altor organe de jurisdicție, a organelor de urmărire penală, a autorităților și instituțiilor publice, precum și în fața altor persoane fizice sau juridice, care au obligația să permită și să asigure avocatului desfășurarea nestingherită a activității sale, în condițiile legii. | (3) Avocatul are dreptul să reprezinte sau după caz să asiste persoanele fizice și juridice în fața instanțelor judecătorești și a altor organe de jurisdicție, a organelor de urmărire penală, a autorităților și instituțiilor publice, precum și în fața tuturor persoanelor fizice sau juridice. |

|  |  |
| --- | --- |
| Textul actual | Textul propus |
|  | *La art. 2 după alineatul (3) se introduc noile alineate (31)-(34) care vor avea următorul conținut:* |
| (nu există) | (31) Împuternicirea avocațială întocmită și înregistrată conform prezentei legi are dată certă și putere probantă deplină, până la înscrierea în fals.  |
|  | (32) Mandatul acordat prin împuternicire avocațială în condițiile alineatului precedent îndreptățește avocatul la reprezentarea clientului său cu drepturi depline, conform conținutului împuternicirii, inclusiv în cadrul încheierii actelor supuse unei anumite forme, prin derogare de la prevederile art. 2013 alin. (2) din Codul civil. Împuternicirea avocațială produce efectele unei procuri speciale autentice. |
| (nu există) | (33) Autoritățile și instituțiile publice și persoanele juridice de drept privat vor furniza la cererea avocatului, pe baza împuternicirii avocațiale, toate informațiile pe care ar fi obligate să furnizeze la cererea personală a clientului, în condiții și cu cheltuieli identice, chiar dacă prin legi speciale s-ar prevedea altfel. |
| (nu există) | (34) Împiedicarea sau stânjenirea exercitării activității avocatului, desfășurată în condițiile prezentei legi și pe baza unei împuterniciri avocațiale întocmite cu respectarea prevederilor alin. (1), de către un funcționar public, sau alt angajat constituie infracțiunea de abuz în serviciu. |

# Art. 3

|  |  |
| --- | --- |
| Textul actual | Textul propus |
|  | *La articolul 3 alineatul (1) după litera b) se introduce o nouă literă b1) care va avea următorul conținut:* |
| (nu există) | b1) reprezentarea persoanelor fizice, persoanelor juridice și altor entități cu capacitate de folosință și de exercițiu, în toate afacerile lor față de alte persoane fizice, persoane juridice de drept privat sau de drept public, și orice alte entități cu capacitate de folosință și de exercițiu române sau străine; |

|  |  |
| --- | --- |
| Textul actual | Textul propus |
|  | *La articolul 3 alineatul (1) litera c) se modifică și va avea următorul conținut:* |
| c) redactarea de acte juridice, atestarea identității părților, a conținutului și a datei actelor prezentate spre autentificare; | c) redactarea oricăror înscrisuri cu conținut juridic, inclusiv cele supuse autentificării, prin derogare de la prevederile art. 79 alin. (1) al Legii nr. 36/1995 a notarilor publici și a activității notariale; |

|  |  |
| --- | --- |
| Textul actual | Textul propus |
|  | *La articolul 3 după alineatul (1) litera c) se introduce o nouă literă c1) care va avea următorul conținut:* |
| (nu există) | c1) atestarea identității și semnăturii părților, a conținutului și a datei înscrisurilor cu conținut juridic redactate de către avocat, cu atestarea exprimării consimțământului de către părți; |
|  | *La articolul 3 alineatul (1) după litera c1) se introduce o nouă literă c2) care va avea următorul conținut:* |
| (nu există) | c2) prezentarea înscrisurilor cu conținut juridic atestate de către avocat conform lit. c1) în vederea autentificării unui notar public, autentificând actul în forma prezentată, fără solicitarea prezenței părților, a modificării actului, sau a luării altui consimțământ, notarul nefiind însă răspunzător pentru veridicitatea elementelor atestate și nici pentru conținutul actului juridic; |
|  | *La articolul 3 alineatul (1) după litera c2) se introduce o nouă literă c3) care va avea următorul conținut:* |
| (nu există) | c3) redactarea și atestarea conform lit. c1) a contractelor translative de proprietate mobiliară și imobiliară, contractele astfel atestate constituind acte autentice; |

|  |  |
| --- | --- |
| Textul actual | Textul propus |
|  | *La articolul 3 alineatul (1) după litera c3) se introduce o nouă literă c4) care va avea următorul conținut:* |
| (nu există) | c4) prezentarea contractelor redactate și atestate conform lit. c3) în vederea intabulării în cărțile funciare, acestea fiind obligate să intabuleze contractele redactate și atestate conform lit. c3) conform aceleiași proceduri care este prevăzută pentru actele notariale; |

|  |  |
| --- | --- |
| Textul actual | Textul propus |
|  | *La articolul 3 alineatul (1) litera f) se modifică și va avea următorul conținut:* |
| f) activități de mediere; | f) activități de mediere și de conciliere, fără a fi necesară îndeplinirea altor formalități, și fără a fi necesară parcurgerea procedurii de formare profesională și de autorizare a mediatorilor stabilită prin Legea nr. 192/2006, avocatul nefiind supus supravegherii profesionale a Consiliului de Mediere; |

|  |  |
| --- | --- |
| Textul actual | Textul propus |
|  | *La articolul 3 alineatul (1) după litera f) se introduce o nouă literă f1) cu următorul conținut:* |
| (nu există) | f1) activități de arbitraj, inclusiv arbitraj ad-hoc și arbitraj instituțional; |
|  | *Articolul 3 alineatul (1) litera i) se modifică și va avea conținut:* |
| i) activitățile prevăzute la lit. g) și h) se pot desfășura în temeiul unui nou contract de asistență juridică; | i) activitățile prevăzute la lit. g) și h) se pot desfășura în temeiul unui nou contract de asistență juridică atestat în condițiile lit. c1); |
|  | *La articolul 3 alineatul (1) după litera j) se introduc literele k)-r) cu următorul conținut:* |
| (nu există) | k) consultanță juridică și reprezentare în materie financiară și fiscală; |
| (nu există) | l) consultanță juridică, intermediere și reprezentare în materie imobiliară și mobiliară; |
| (nu există) | m) activități de recuperare a creanțelor; |
| (nu există) | n) consultanță juridică și reprezentare în domeniul asigurărilor și asigurărilor sociale; |
| (nu există) | o) consultanță juridică și reprezentare în domeniul achizițiilor publice; |
| (nu există) | p) orice alte activități de intermediere desfășurate în calitate de mandatar sau reprezentant al clientului; |
| (nu există) | q) primire în depozit de înscrisuri și valori; |
| (nu există) | r) redactarea, preluarea și certificarea înscrisurilor care se depun în cadrul procedurii de înregistrare a societăților, și înaintarea acestor înscrisuri către Registrul Comerțului, cu semnătură electronică extinsă, în calitate de agenți autorizați exclusiv pentru preluarea unor asemenea înscrisuri; |
| (nu există) | s) alte activități stabilite prin lege sau acte normative emise de organele administrației publice centrale. |

# Art. 6

|  |  |
| --- | --- |
| Textul actual | Textul propus |
|  | *Articolul 6 alineatul (7) se modifică și va avea următorul conținut:* |
| (7) În cazul prestațiilor profesionale constând în asistență și reprezentare juridică la instanțe, parchete, organe de cercetare penală sau alte autorități, societatea profesională cu răspundere limitată are obligația de a menționa în contractul încheiat cu clientul numele avocatului/avocaților ales/aleși sau acceptat/acceptați de client să asigure serviciul profesional, precum și acordarea sau, după caz, neacordarea dreptului de substituire. | (7) Avocatul coordonator al societății profesionale cu răspundere limitată alege avocatul din cadrul societății care urmează să reprezinte clientul în executarea contractului de asistență juridică. Societatea profesională cu răspundere limitată are obligația de a menționa în contractul încheiat cu clientul acordarea sau, după caz, neacordarea dreptului de substituire. |

# Art. 11

|  |  |
| --- | --- |
| Textul actual | Textul propus |
|  | *Articolul 11 se modifică și va avea următorul conținut:* |
| Avocatul este dator să păstreze secretul profesional privitor la orice aspect al cauzei care i-a fost încredințată, cu excepția cazurilor prevăzute expres de lege. | (1) Avocatul este dator să păstreze secretul profesional privitor la orice aspect al cauzei care i-a fost încredințată, cu excepția cazurilor prevăzute expres de lege. |
| (nu există) | (2)Avocatul este de drept dezlegat de obligația de păstrare a secretului profesional în măsura necesară propriei apărări în procesul penal și în procesul civil inițiat sau facilitat de clientul său, sau inițiat în numele, sau în interesul clientului său. |

# Art. 12

|  |  |
| --- | --- |
| Textul actual | Textul propus |
|  | *Articolul 12 alineatul (1) litera a) se modifică și va avea următorul conținut:* |
| a) are exercițiul drepturilor civile și politice; | a) are exercițiul drepturilor civile și al dreptului de a alege și de a fi ales; |

# Art. 14

|  |  |
| --- | --- |
| Textul actual | Textul propus |
|  | *Articolul 14 litera a) se modifică și va avea următorul conținut:* |
| a) cel condamnat definitiv prin hotărâre judecătorească la pedeapsa cu închisoare pentru săvârșirea unei infracțiuni intenționate, de natură să aducă atingere prestigiului profesiei | a) cel condamnat definitiv prin hotărâre judecătorească la pedeapsa cu închisoarea, pentru săvârșirea unei infracțiuni intenționate, pentru care legea penală prevede punerea în mișcare și exercitarea acțiunii penale din oficiu. |

# Art. 15

|  |  |
| --- | --- |
| Textul actual | Textul propus |
|  | *Articolul 15 litera c) se modifică și va avea următorul conținut:* |
| c) exercitarea nemijlocită de fapte materiale de comerț. | *Articolul 15 litera c) se abrogă.* |

# Art. 16

|  |  |
| --- | --- |
| Textul actual | Textul propus |
|  | *Articolul 16 litera d) se modifică și va avea următorul conținut:* |
| d) calitatea de arbitru, mediator, conciliator sau negociator, consilier fiscal, consilier în proprietate intelectuală, consilier în proprietate industrială, traducător autorizat, administrator sau lichidator în cadrul procedurilor de reorganizare și lichidare judiciară, în condițiile legii; | d) calitatea de arbitru, mediator, conciliator sau negociator, consilier fiscal, consilier în proprietate intelectuală, consilier în proprietate industrială, traducător autorizat, administrator sau lichidator în cadrul procedurilor de reorganizare și lichidare judiciară, administrator, membru al consiliului de administrație, director sau membru al directoratului în cadrul societăților prevăzute de art. 2 din Legea nr. 31/1990, în condițiile legii. |
|  | *La articolul 16 după litera d) se introduce o nouă literă e) care va avea următorul conți-nut:* |
|  | e) orice altă calitate care nu contravine prevederilor art. 15 și care nu este declarată de lege ca fiind incompatibilă cu exercitarea profesiei de avocat. |

# Art. 25

|  |  |
| --- | --- |
| Textul actual | Textul propus |
|  | *Articolul 25 alineatul (1) se modifică și va avea următorul conținut:* |
| (1) Instanțele sunt obligate să verifice și să se pronunțe asupra calității de reprezentant al unei persoane care se prezintă ca avocat, exercitând acte specifice acestei profesii și folosind însemnele profesiei de avocat. | (1) Instanțele vor aplica prevederile art. 218 din Codul de procedură civilă sau ale art. 360 din Codul de procedură penală după caz, și dacă este cazul vor sesiza de îndată, prin adresă, autoritatea fiscală competentă în sensul art. 7 pct. 5 al Codului fiscal, dacă în timpul procesului constată: |
| (nu există) | a) folosirea însemnelor specifice profesiei de avocat, inclusiv purtarea robei prevăzute de art. 46 sau a unei vestimentații asemănătoare de către o persoană care nu deține calitatea de avocat cu drept de exercitare a profesiei conform prezentei legi; |
| (nu există) | b) exercitarea activităților specifice profesiei de avocat, enumerate la art. 3 de către o persoană care nu deține calitatea de avocat cu drept de exercitare a profesiei conform prezentei legi; |
| (nu există) | c) reprezentarea convențională, în calitate de mandatar chiar neremunerat, în cursul judecății, în mod repetat sau organizat, a altor persoane, de către o persoană care nu deține calitatea de rudă de gradul al II-lea inclusiv față de persoana reprezentată, și care nu a deține calitatea de avocat cu drept de exercitare a profesiei conform prezentei legi. |
|  | *Articolul 25 alineatul (2) se modifică și va avea următorul conținut:* |
| (2) Exercitarea, fără drept, a oricărei activități specifice profesiei de avocat constituie infracțiune și se pedepsește potrivit legii penale. | (2) Instanțele sunt obligate, sub sancțiunea nulității absolute exprese a hotărârilor pe care le pronunță, ca pe tot parcursul procesului, să verifice din oficiu și să se pronunțe asupra calității de reprezentant al unei persoane care se prezintă ca avocat, sau care exercită acte specifice acestei profesii precum cele stabilite la art. 3, sau care folosește însemnele profesiei de avocat, inclusiv roba stabilită la art. 46 sau o vestimentație asemănătoare. Excepția nulității absolute este de ordine publică. Ea se va invoca din oficiu, în orice stare a pricinii, inclusiv în căile extraordinare de atac. |
|  | *Articolul 25 alineatul (3) se modifică și va avea următorul conținut:* |
| (3) Fapta unei persoane care exercită activități specifice profesiei de avocat în cadrul unor entități care nu fac parte din formele de organizare profesională recunoscute de prezenta lege constituie infracțiune și se pedepsește potrivit legii penale. | (3) Sunt nule de drept, fără a ține seama de existența sau întinderea vătămării, și indiferent de existența vreunei erori comune, toate actele specifice profesiei de avocat prevăzute la art. 3 încheiate, sau după caz efectuate în numele sau în interesul părții, care nu au fost îndeplinite de către: |
| (nu există) | a) reprezentatul legal al părții; |
| (nu există) | b) avocatul părții, cu drept de exercitare a profesiei, în sensul prezentei legi; |
| (nu există) | c) consilierul juridic al părții persoană juridică, cu care se află în raport de muncă, pe baza contractului individual de muncă înregistrat în registrul general de evidență a salariaților ținut în condițiile Hotărârii Guvernului nr. 905/2017 la data îndeplinirii actului; |
| (nu există) | d) de către reprezentantul convențional al părții, cu mandat general sau special valabil, acordat în condițiile art. 83 din Codul de procedură civilă, cu interdicția mandatarului de a pune concluzii în orice formă, scrisă sau verbală, în fața instanței de judecată în tot cursul procesului civil. |

# Art. 28.

|  |  |
| --- | --- |
| Textul actual | Textul propus |
|  | *Articolul 28 alineatul (1) se modifică și va avea următorul conținut:* |
| (1) Avocatul înscris în tabloul baroului are dreptul să asiste și să reprezinte orice persoană fizică sau juridică, în temeiul unui contract încheiat în formă scrisă, care dobândește dată certă prin înregistrarea în registrul oficial de evidență. | (1) Avocatul înscris în tabloul baroului are dreptul să asiste și să reprezinte orice persoană fizică sau juridică, în temeiul unui contract de asistență juridică. Contractul de asistență juridică dobândește dată certă prin înregistrarea în registrul oficial de evidență. Contractul astfel înregistrat produce efectele juridice ale unei procuri speciale autentice și are deplină putere probantă până la înscrierea sa în fals. |
|  | *După alineatul (1) al articolului 28 se introduce un nou alineat (11) care va avea următorul conținut:* |
| (nu există) | (11) Activitatea de asistență și reprezentare se poate presta în favoarea clientului și în temeiul unui contract de asistență juridică încheiat cu o altă persoană decât clientul, dacă persoana are calitatea de reprezentant legal, reprezentant convențional chiar cu procură generală, soț, rudă sau afin de până la gradul al patrulea inclusiv al clientului. Activitatea de asistență și reprezentare în temeiul contractului de asistență juridică încheiate în asemenea condiții se poate presta în favoarea și în interesul exclusiv al clientului, care va dobândi în acest caz calitatea de terț beneficiar, și în temeiul normelor privind stipulația pentru altul prevăzute în Codul civil. După acceptarea stipulației, terțul beneficiar dobândește calitatea de client. |
|  | *Articolul 28 alineatul (2) se modifică și va avea următorul conținut:* |
| (2) Avocatul, precum și clientul au dreptul să renunțe la contractul de asistență juridică sau să îl modifice de comun acord, în condițiile prevăzute de statutul profesiei. Renunțarea unilaterală a clientului nu constituie cauză de exonerare pentru plata onorariului cuvenit, pentru serviciile avocațiale prestate, precum și pentru acoperirea cheltuielilor efectuate de avocat în interesul procesual al clientului. | (2) Avocatul, precum și clientul, stipulantul sau după caz terțul beneficiar au dreptul să renunțe la contractul de asistență juridică sau să îl modifice de comun acord, în condițiile prevăzute de statutul profesiei. Renunțarea unilaterală a clientului, a stipulantului sau după caz terțului beneficiar nu constituie cauză de exonerare pentru plata onorariului cuvenit, pentru serviciile avocațiale prestate, precum și pentru acoperirea cheltuielilor efectuate de avocat în interesul procesual al clientului. |

# Art. 30

|  |  |
| --- | --- |
| Textul actual | Textul propus |
|  | *După alineatul (1) al articolului 30 se introduce un nou alineat (11) care va avea următorul conținut:* |
| (nu există) | (11) Prin decizia Consiliului U.N.B.R se vor stabili și actualiza anual listele de onorarii supletive, aplicabile situațiilor când nu a fost stabilit onorariul prin contract de asistență juridică încheiat în formă scrisă. Instanța nu va putea reduce onorariul avocatului sub cuantumul stabilit prin decizia Consiliului U.N.B.R. |
|  | *Alineatul (3) al articolului 30 se modifică și va avea următorul conținut:* |
| (3) Avocații pot conveni cu clienții onorarii superioare celor stabilite în tabloul onorariilor minimale adoptat de Consiliul U.N.B.R. | (3) Avocații sunt liberi să convină cuantumul onorariului cu clientul.  |

# Art. 38

|  |  |
| --- | --- |
| Textul actual | Textul propus |
|  | *După alineatul 3 al articolului 38 se inserează un nou alineat (31) care va avea următorul conținut:* |
| (nu există) | (31) Ori de câte ori avocatul oferă consultații clientului în materia exercitării unor drepturi de dispoziție în cursul procesului civil sau penal, poate supune spre însușire prin semnătură clientului un înscris prin care se consemnează faptul că acesta a fost informat cu privire la toate consecințele exercitării dreptului de dispoziție în cauza concretă. Supunerea spre semnare clientului a unui astfel de înscris este obligatorie în cazul recunoașterii învinuirii în procesul penal. Conținutul înscrisului se stabilește prin statut. Înscrisul astfel semnat și atestat de către avocat face dovada deplină a luării la cunoștință de către client a conținutului său, până la înscrierea în fals.  |

# art. 391

|  |  |
| --- | --- |
| Textul actual | Textul propus |
|  | *După articolul 39 se introduce un nou articol 391 care va avea următorul conținut:* |
| (nu există) | (1) Avocatul este obligat să desfășoare activitatea sa profesională cu precădere pe teritoriul județului în care sediul formei de exercitare a profesiei de avocat este situat. |
| (nu există) | (2) Desfășurarea cu precădere a activității profesionale pe teritoriul altui județ constituie abatere disciplinară gravă. |
| (nu există) | (3) Transferul avocatului din baroul din care face parte, în baroul județului în care își desfășoară cu precădere activitatea profesională poate fi solicitat din oficiu de către decanul celui din urmă barou, chiar și peste opoziția avocatului în cauză. |

# Art. 43

|  |  |
| --- | --- |
| Textul actual | Textul propus |
|  | *Articolul 43 alineatul (2) se modifică și va avea următorul conținut:* |
| (2) Actele întocmite de avocat pentru ținerea evidențelor profesionale cerute de lege, precum și pentru legitimarea față de terți a calității de reprezentant au forța probantă deplină până la înscrierea în fals. | (2) Înscrisurile întocmite de avocat pentru ținerea evidențelor profesionale și pentru legitimarea față de terți a calității de reprezentant au putere probantă deplină, până la înscrierea lor în fals. Ele produc efectele juridice stabilite prin prezenta lege. |
|  | *După alineatul (2) al articolului 43 se introduce un nou alineat (3) care va avea următorul conținut:* |

# Art. 44

|  |  |
| --- | --- |
| Textul actual | Textul propus |
|  | *Articolul 44 se modifică și va avea următorul conținut:* |
| Avocatul este obligat să restituie actele ce i s-au încredințat persoanei de la care le-a primit. | (1) Avocatul este obligat să restituie înscrisurile ce i s-au încredințat, persoanei de la care le-a primit. |
| (nu există) | (2) Restituirea se va face după efectuarea unor copii, sau după caz copii legalizate după înscrisurile primite, pe cheltuiala clientului. Avocatul va alege modalitatea copierii. |
| (nu există) | (3) Copiile se vor păstra în arhiva avocatului în condițiile legii. Cheltuielile efectuării copiilor și cele aferente restituirii se vor suporta integral de persoana care a încredințat înscrisurile avocatului sau de către client. |

# Art. 47

|  |  |
| --- | --- |
| Textul actual | Textul propus |
|  | *Articolul 47 alineatul (2) se modifică și va avea următorul conținut:* |
| (2) Statutul profesiei de avocat reglementează detaliat normele aplicabile publicității făcute de avocați sau de formele de exercitare a profesiei de avocat în scopul atragerii clientelei. | (2) Avocatul are dreptul să folosească mijloace de reclamă sau de publicitate pentru a aduce la cunoștința terților forma și locul exercitării profesiei sale, în condițiile stabilite prin statut. |
|  | *La articolul 47 după alineatul (2) se introduce un nou alineat (3) care va avea următorul conținut:* |
| (nu există) | (3) Constituie abatere disciplinară gravă orice formă de publicitate: |
| (nu există) | a) desfășurată în formă audio și/sau video; |
| (nu există) | b) care compară activitatea avocatului cu activitatea altor avocați sau alți profesioniști; |
| (nu există) | c) care dezvăluie clientela actuală sau anterioară a avocatului în orice fel; |
| (nu există) | d) care dezvăluie activitățile desfășurate în favoarea clientelei, câștigurile dobândite ca urmare a desfășurării acestei activități; |
| (nu există) | e) care dezvăluie onorariile practicate de avocat; |
| (nu există) | f) care oferă onorarii reduse fără să constituie un răspuns la o solicitare concretă de ofertă și să fie adresată direct solicitantului. |

# Art. 59

|  |  |
| --- | --- |
| Textul actual | Textul propus |
| (6) Folosirea fără drept a denumirilor "Barou", "Uniunea Națională a Barourilor din România", "U.N.B.R." ori "Uniunea Avocaților din România" sau a denumirilor specifice formelor de exercitare a profesiei de avocat, precum și folosirea însemnelor specifice profesiei ori purtarea robei de avocat în alte condiții decât cele prevăzute de prezenta lege constituie infracțiune și se pedepsește cu închisoare de la 6 luni la 3 ani sau cu amendă. | *Articolul 59 alineatul (6) se abrogă, textul acestuia fiind reluat în noul Capitol VI1 cu titlul infracțiuni și pedepse.* |

# Art. 65

|  |  |
| --- | --- |
| Textul actual | Textul propus |
|  | *Articolul 65 litera v) se modifică și va avea următorul conținut:* |
| v) adoptă, cu caracter de recomandare, tabloul onorariilor minimale pentru serviciile prestate potrivit legii de formele de exercitare a profesiei de avocat. | v) adoptă, cu caracter de recomandare, tabloul onorariilor supletive pentru serviciile prestate potrivit legii de formele de exercitare a profesiei de avocat. |

# art. 651

|  |  |
| --- | --- |
| Textul actual | Textul propus |
|  | *După articolul 65 se introduce un nou articol 651 care va avea următorul conținut:* |
| (nu există) | (1) În exercitarea atribuțiilor prevăzute la art. 66 literele i) și j) Consiliul U.N.B.R. dă publicității până la data de 31 martie a fiecărui an Anuarul statistic al profesiei de avocat pentru anul precedent, care se va denumi în cuprinsul prezentului articol ca ”anul de referință”. |
| (nu există) | (2) Anuarul va cuprinde următoarele informații: |
| (nu există) | a) numărul membrilor definitivi și stagiari ai fiecărui barou la data de 1 ianuarie și la data de 31 decembrie a anului de referință |
| (nu există) | b) numărul persoanelor care au dobândit calitatea de avocat stagiar sau definitiv și titlul dobândirii acestei calități pentru fiecare barou; |
| (nu există) | c) venitul mediu din profesie pentru fiecare barou în parte pe fiecare lună a anului de referință; |
| (nu există) | d) lista persoanelor care au deținut în cursul anului de referință calitatea de membru al consiliului baroului, cea de decan al baroului, cea de membru al Consiliului U.N.B.R., cea de membru al Comisiei permanente a U.N.B.R. și cea de participant la Congresul (congresele) U.N.B.R. organizate în cursul anului de referință; |
| (nu există) | e) numărul cauzelor civile și penale în care cel puțin una dintre părți a apelat la asistare sau reprezentare prin avocat; |
| (nu există) | (3) Prin statut se pot prevedea și alte informații suplimentare care se publică în Anuarul statistic al profesiei de avocat pentru anul de referință. |
| (nu există) | (4) Toate actele barourilor și ale organelor U.N.B.R. supuse publicității se publică lunar în Jurnalul Oficial al Profesiei de Avocat, în format electronic și prevăzut cu semnătură electronică extinsă. Jurnalul Oficial al Profesiei de Avocat este singura formă oficială în care aceste acte sunt publicate în format electronic, cu posibilitatea publicării lor și pe suport fizic. |

# art. 841

|  |  |
| --- | --- |
| Textul actual | Textul propus |
|  | *După articolul 84 se introduce un nou articol 841 care va avea următorul conținut:* |
| (nu există) | (1) Fapta persoanei fizice sau a persoanei juridice care exercită sau prestează către persoane fizice activități specifice profesiei de avocat prevăzute la art. 3, în mod repetat, chiar și fără remunerație, cu încălcarea art. 1 alin. (2), constituie infracțiunea de exercitare fără drept a unei profesii sau activități prevăzută și pedepsită de art. 348 al Codului penal, care se pedepsește cu închisoare de la 3 luni la un an sau cu amendă. |
| (nu există) | (2) Cu aceeași pedeapsă se pedepsește fapta persoanei fizice care exercită sau prestează activități specifice profesiei de avocat prevăzute la art. 3 către persoane juridice, chiar și fără remunerație, cu încălcarea art. 1 alin. (2), dacă cel puțin una dintre următoarele condiții este îndeplinită: |
| (nu există) | a) persoana nu are calitatea de consilier juridic, dobândită în condițiile Legii 514/2003 privind organizarea și exercitarea profesiei de consilier juridic cu modificările și completările ulterioare, sau |
| (nu există) | b) persoana nu este încadrată în muncă, pe baza unui contract individual de muncă, în calitate de consilier juridic în cadrul persoanei juridice pentru care își exercită activitatea, sau |
| (nu există) | c) persoana nu este înregistrată în registrul de evidență a salariaților ținut în condițiile Hotărârii Guvernului nr. 500/2011 la data exercitării activității. |
| (nu există) | (3) Cu aceeași pedeapsă se pedepsește fapta persoanei juridice care exercită sau prestează activități specifice profesiei de avocat prevăzute la art. 3 către persoane fizice sau juridice, chiar și fără remunerație, cu încălcarea art. 1 alin. (2). |
| (nu există) | (4) Cu aceeași pedeapsă se pedepsește fapta persoanei fizice sau juridice care pretinde fără drept, prin presă, mass-media, sau alte mijloace de comunicare în masă că este îndreptățit, în nume propriu sau ca reprezentant al altei persoane fizice sau juridice, să exercite activități specifice profesiei de avocat prevăzute la art. 3, către persoane fizice, cu încălcarea art. 1 alin. (2). |
| (nu există) | (5) Cu aceeași pedeapsă se pedepsește fapta persoanei fizice care autorizează sau înregistrează barouri, alte organizații sau entități cu sau fără personalitate juridică având denumiri sau activități similare acestora, sau care sunt asemănătoare prin denumire sau prin domeniul lor de activitate formelor de exercitare a profesiei de avocat, în afara U.N.B.R. și formelor de exercitare a profesiei de avocat prevăzute de prezenta lege. |

|  |  |
| --- | --- |
| Textul actual | Textul propus |
|  | *După articolul 841 se introduce un nou articol 842 care va avea următorul conținut:* |
| (nu există) | Fapta funcționarului public, care refuză primirea împuternicirii avocațiale întocmită în condițiile prezentei legi, sau care refuză recunoașterea efectelor împuternicirii avocațiale stabilite prin prezenta lege, constituie infracțiunea de abuz în serviciu și se pedepsește potrivit legii penale. |

|  |  |
| --- | --- |
| Textul actual | Textul propus |
|  | *După articolul 842 se introduce un nou articol 843 care va avea următorul conținut:* |
| (nu există) | Folosirea fără drept a denumirilor «Barou», «Uniunea Națională a Barourilor din România», «U.N.B.R.» ori «Uniunea Avocaților din România» sau a denumirilor specifice formelor de exercitare a profesiei de avocat, precum și folosirea însemnelor specifice profesiei ori purtarea robei de avocat în alte condiții decât cele prevăzute de prezenta lege constituie infracțiune și se pedepsește cu închisoare de la 6 luni la 3 ani sau cu amendă. |

# art. 1071

|  |  |
| --- | --- |
| Textul actual | Textul propus |
|  | *După articolul 107 se introduce un nou articol 1071 care va avea următorul conținut:* |
| (nu există) | (1) Activitățile indicate la codul CAEN 6910 și codul CAEN 8423 sunt indisponibile ca obiect de activitate al societăților prevăzute la art. 2 din Legea nr. 31/1990 cu modificările și completările ulterioare, și a persoanelor juridice reglementate de Ordonanța Guvernului nr.  |
| (nu există) | (2) Societățile prevăzute la art. 2 din Legea nr. 31/1990 cu modificările și completările ulterioare sunt obligate ca în termen de 6 luni de la intrarea în vigoare a prezentei legi să modifice actele lor constitutive pentru a se conforma prevederilor de la alin. (1), sub sancțiunea dizolvării. Sancțiunea va fi aplicată și din oficiu. |

# art. 1072

|  |  |
| --- | --- |
| Textul actual | Textul propus |
|  | *După articolul 1071 se introduce un nou articol 1072 care va avea următorul conținut:* |
| (nu există) | (1) Uniunea Națională a Notarilor din România și Camerele Notarilor Publici oferă acces permanent și gratuit către U.N.B.R., barourile membre ale U.N.B.R. și formelor de exercitare a profesiei de avocat, la Registrul național notarial de evidență a procurilor și revocărilor acestora în vederea verificării calității de mandatar a unor persoane și a depistării persoanelor care exercită fără drept profesia de avocat. |
| (nu există) | (2) U.N.B.R., barourile membre ale U.N.B.R. și formele de exercitare a profesiei de avocat vor avea dreptul să cunoască numele sau denumirea, domiciliul, reședința sau după caz sediul principal și secundar, codul numeric personal sau codul unic de identificare al mandatarilor înregistrați în Registrul național notarial de evidență a procurilor și revocărilor acestora. |
| (nu există) | (3) Uniunea Națională a Notarilor din România va sesiza U.N.B.R. și baroul membru determinat după domiciliul mandatarului, în termen de 10 zile, de fiecare dată când constată că un mandatar beneficiază de mai mult de 2 mandate autentice notariale primite în decursul unui an, sau de mai mult de trei mandate autentice notariale primite în decursul a 2 ani consecutivi, dacă aceste mandate au fost acordate fără legătură cu procedura notarială succesorală sau cu activitatea mandantului desfășurată în calitate de profesionist. |

# art. 1073

|  |  |
| --- | --- |
| Textul actual | Textul propus |
|  | *După articolul 1072 se inserează un nou articol 1073 care va avea următorul conținut:* |
| (nu există) | (1) Inspecția Muncii oferă acces permanent și gratuit către U.N.B.R. și barourile membre la baza de date organizată conform Hotărârii Guvernului nr. 905/2017 privind registrul general de evidență a salariaților, pe baza unor aplicații de interogare specifice, cu asigurarea măsurilor de protecție a datelor cu caracter personal, în temeiul art. 11 alin. (1) din Hotărârea Guvernului nr. 905/2017 în vederea depistării persoanelor care exercită fără drept profesia de avocat. |
| (nu există) | (2) Inspecția Muncii va sesiza U.N.B.R. și barourile membre ori de câte ori constată prin interogarea bazei de date organizată pentru evidența registrelor generale de evidență a salariaților, sau în urma altor verificări, că: |
| (nu există) | a) un salariat a fost încadrat în muncă, concomitent sau succesiv, în calitate de consilier juridic sau jurisconsult, la mai mult de 2 angajatori în decursul unui an calendaristic, sau la mai mult de 4 angajatori în decursul a doi ani calendaristici consecutivi; |
| (nu există) | b) un salariat este încadrat în muncă în calitate de consilier juridic cu o durată a timpului de muncă ce depășește durata de 48 de ore pe săptămână, durata maximă legală a timpului de muncă, inclusiv orele suplimentare, stabilită de art. 114 alin. (1) din Codului Muncii. |
| (nu există) | (3) Salariatul va fi considerat ca încadrat în muncă în calitate de consilier juridic ori de câte ori este încadrat în muncă în vreuna dintre ocupațiile clasificate în codurile 261102 (jurisconsult) sau 261103 (consilier juridic) stabilite de Ordinul 1.832 din 6 iulie 2011 al Ministerului Muncii, Familiei și Protecției Sociale privind aprobarea Clasificării ocupațiilor din România - nivel de ocupație (șase caractere), sau ori de câte ori desfășoară faptic activitatea de consilier juridic sau jurisconsult. |

1. introducerea art. 2 alin. (6) – „*Instanțele, parchetele, precum și orice alte autorități publice vor asigura condiții pentru a înlesni activitatea avocaților prin crearea unor birouri/program diferit de funcționare destinate avocaților*.”;
2. completarea art. 3 lit. k): *înființarea unei părți distincte, denumită Partea a II-a a Registrului electronic al actelor întocmite de avocați - „ Partea a II-a, pentru notificare testamente neautentice și mandate”;*
3. modificarea/completarea art. 13 alin. (1) – „*Membrul unui barou dintr-o altă țară poate exercita profesia de avocat în România, în cazul îndeplinirii condițiilor prevăzute de prezenta lege, cu verificarea bunei reputații profesionale și cu condiția să nu fi făcut parte din cadrul unei forme de exercitare a avocaturii nerecunoscute de prezenta Lege*.”;
4. introducerea art. 14 lit. e) – „*Este nedemn de a fi avocat persoana care a exercitat/exercita servicii avocațiale ce nu respecta dispozițiile prezentei Legi*."
5. revenirea la vechea dispoziție din Legea 51/1995 în sensul să se reintroducă la articolul 63 un aliniat nou prin care Congresul sa aleagă Consiliul de administrație al Casei de asigurări a avocaților;
6. abrogarea art. 84 alin. 4 privind reținerea procentului de 2% din sumele remunerate lunar pentru remunerarea avocaților pentru cheltuielile curente de funcționare a serviciului de asistență judiciară;
7. Introducerea unei prevederi privind limitarea în timp a măsurii suspendării din profesie doar în cazuri de maximă gravitate, cu posibilitatea deducerii acesteia din durata sancțiunii aplicate, urmând ca procedura de soluționare a cauzei disciplinare respective să fie desfășurată operativ, simultan și în cadrul soluționării dosarului de fond [*cu privire la cererile de suspendare din profesie a avocatului cercetat până la judecarea definitivă a cauzei, dispuse conform art. 89 din Legea nr. 51/1995, Comisia Centrală constată că această măsură preventivă disciplinară poate dura 2-3 ani, în timp ce sancțiunea disciplinară finală a interdicției de a exercita profesia de avocat poate fi, conform art. 88 alin. (1) lit. d din Legea nr. 51/1995, în cuantum de maxim un an; în condițiile în care procesele se prelungesc, ca urmare a exercitării căilor de atac la Comisia Centrală de Disciplină, Curtea de Apel București și Înalta Curte de Casație și Justiție, se ajunge la situația paradoxală ca avocatul cercetat să fie privat nelegal de dreptul la muncă, ca urmare a suspendării, pe o perioadă mai mare de timp decât maximul sancțiunii interdicției de a exercita profesia.*]
8. reglementarea distinctă a regimului juridic al contractului de asistență juridică „european” și „internațional”.

* 1. modificarea și completarea prevederilor **Statutului profesiei de avocat**, după cum urmează:
		1. modificarea art. 80 alin. (1): „*Congresul avocaților este organul suprem de conducere a profesiei de avocat, fiind interzisă exercitarea atribuțiilor legale ori statutare ale acestuia de către orice alt organ al U.N.B.R*.” (în acord cu această prevedere se impune și abrogarea art. 16 alin. (2) din Regulamentul de organizare și funcționare a UNBR, adoptat prin Hotărârea Consiliului UNBR nr. 5/2011);
		2. introducerea art. 81 alin. (6): „*La congresele elective înafara decanilor in funcție nu exista membrii de drept ai congresului, reprezentanții barourilor trebuind sa fie aleși de adunările generale ale barourilor conform normei de reprezentare*.”
		3. - introducerea art. 82 alin. (3): *transmiterea în timp real a lucrărilor Congresului, prin platforme, ce vor asigura accesul tuturor avocaților cu drept de exercitare a profesiei;*
* *Lucrările Congresului vor fi transmise în direct cu exceptarea votului secret în cazul unui Congres electiv* (în acord cu această prevedere se impune și completarea art. 15 al Regulamentului de organizare și funcționare a U.N.B.R. adoptat prin Hotărârea Consiliului UNBR nr. 512011, cu alineatul 6 - Aparatul tehnico-administrativ al U N.B.R. va asigura în timp util logistica necesarei transmiterii în direct a lucrărilor Congresului. "
	+ 1. completarea art. 132: (21): *Decanul, în aplicarea principiului medierii, nu poate pune în discuție și nici nu poate cenzura onorariul avocațial stabilit de comun acord cu clientul. Nu este posibilă invalidarea, anularea sau rezilierea ori rezoluțiunea, ori modificarea contractul de asistență juridică.*
		2. avocații definitivi cu vechime în profesie mai mare de 5 ani, dacă solicită înscrierea în magistratură, vor beneficia de condiții similare acordate magistraților la trecerea în avocatură, respectiv, intrarea în profesie fără examen;
		3. dobândirea de drept de către avocații definitivi a calității de mediatori, consilieri de dreptul muncii și de membru în orice altă profesie nou creată ce necesită studii juridice;
		4. modificarea art. 235 alin. (5): „*Distinct de măsura suspendării calității de avocat, depășirea termenului de plată a contribuțiilor prevăzute de prezentul articol atrage obligația de plată a majorărilor de întârziere în cuantum de 0,5% pe luna, începând să fie calculate cu data de 26 ale lunii următoare celei pentru care devin calculabile iar acestea nu vor putea depăși cuantumul debitelor*.”;
		5. modificarea art. 309. – „*Examenul de definitivare în profesia de avocat se organizează anual de U.N.B.R. la nivel național și se desfășoară, în mod unitar, în centrele teritoriale ale I.N.P.P.A., potrivit regulamentului de examen de absolvire a I.N.P.P.A. în vederea asigurării caracterului unitar al examenului de definitivare, Consiliul U.N.B.R., cu luarea în considerare a propunerilor formulate de I.N.P.P.A., va stabili data examenului, tematica, bibliografia și metodologia de examinare, care vor fi unice la nivelul U.N.B.R. Examinarea candidaților se va face atât cu privire la pregătirea profesională generală, cât și cu privire la deprinderile practice specifice profesiei. Prevederile art. 33 alin. (3) privitoare la locul desfășurării examenului se aplică prin asemănare. Examenul are o singură probă din cinci materii: organizarea și exercitarea profesiei de avocat, drept civil, drept procesual civil, drept penal și drept procesual penal*.”

Art. 2. - Se transmit spre analiză și dezbatere Grupului de lucru al Consiliului UNBR privind problematica CAA (GL4), în proxima ședință a acestuia următoarele propuneri privind modificarea și completarea **Legii nr. 72/2016** privind sistemul de pensii si alte drepturi de asigurări sociale ale avocaților, depuse în preziua Congresului avocaților sau în Congres de delegați:

* + 1. modificarea/completarea art. 2 lit. d): „*principiul disponibilității, în virtutea căruia avocații au posibilitatea de a participa la sistemul propriu de pensii şi alte drepturi de asigurări sociale, drepturile exercitându-se corelativ numai cu îndeplinirea obligațiilor asumate*”;
		2. modificarea art. 3 lit. d) : „*contribuabil - avocatul înscris în barou cu drept de exercitare a profesiei și care optează să contribuie la sistemul propriu de pensii și alte drepturi de asigurări sociale ale avocaților*”;
1. modificarea art. 5 alin. (1): *Sunt membri de drept ai C.A.A. toți avocații români și străini care figurează în tablourile cu drept de exercitare a profesiei, avocații pensionari și urmașii acestora cu drepturi proprii la pensie care au optat pentru contribuția la acest sistem. Membrii de drept ai C.A.A. au calitatea de asigurați ai acesteia*.”;
2. modificarea art. 7 alin. (2): „*Indemnizația de parlamentar cumulată cu eventualele venituri din activitatea de avocat, desfășurată în perioada mandatului de parlamentar, nu se consideră venituri din profesie, luându-se în calcul la stabilirea drepturilor de pensie în sistemul propriu de pensii și alte drepturi de asigurări sociale ale avocaților*.”;
3. modificarea art. 11 " *Structura veniturilor sistemului cuprinde:*

*a) contribuții lunare obligatorii ale fiecărui avocat înscris în barou, cu drept de exercițiu al profesiei si care a optat pentru participarea la sistemul propriu, stabilite periodic de Consiliul U.N.B.R. - Ia propunerea Consiliului de administrație al C.A.A. - pentru acoperirea nevoi lor de plată ale sistemului;*

*b) contribuții lunare facultative ale fiecărui avocat înscris în barou, cu drept de exercițiu al profesie și care a optat pentru participarea la sistemul propriu, în cuantumul şi în condițiile stabilite prin contractul dintre asigurător și asigurat, în forma reglementată de Consiliul U.N.B.R.*”;

1. modificarea/completarea art. 85 alin. 2: „*Beneficiază de drepturile prevăzute la alin. (1) asigurații care au un stagiu de cotizare de cel puțin 12 luni anterior producerii riscului, dacă nu realizează venituri din profesie în perioada producerii riscului si/sau necesară înlăturării sale cu condiția de a avea achitate la zi obligațiile de plată către fondurile sistemului de pensii și alte drepturi de asigurări sociale ale avocaților*."
2. modificarea/completarea art. 88: „*(1) Indemnizația pentru incapacitate temporară de muncă se suportă de către sistemul de pensii și alte drepturi de asigurări sociale ale avocaților de la data ivirii stării de incapacitate.*

*(2) În perioada vacanțelor judecătorești, indemnizația pentru incapacitate temporară de muncă se suportă de la data ivirii stării de incapacitate*.”;

1. modificarea/completarea art. 86 alin. (1)*: „În sistemul de pensii și alte drepturi de asigurări sociale ale avocaților, asiguratul aflat în incapacitate temporara de muncă și care nu realizează venituri din profesie in perioada in care se afla in incapacitate temporara de munca, beneficiază de indemnizație pentru incapacitate temporară de muncă.”;*
2. modificarea/completarea art. art. 89 *- Prin vot in Congresul Avocatilor se stabilește modul de calcul al indemnizației pentru incapacitate temporară de muncă, în funcție de contribuția asiguratului la sistemul de pensii și alte drepturi de asigurări sociale ale avocaților în ultimele 12 luni.*
3. modificarea/completarea art. 104: „(1) A*vocații nu vor plăti contribuții de asigurări sociale in perioada in care avocatul beneficiază de drepturi de asigurări sociale.”*
	1. *Avocatul beneficiază de o perioada de 30 de zile concediul de odihna****,*** *fiind necesar pentru recuperarea capacitații de muncă. În perioada concediului de odihnă avocatul nu va plăti contribuții la baroul din care face parte și nici contribuții la sistemul de pensii și asigurări sociale. În perioada, în care avocatul se afla în recuperarea capacitații de muncă, baroul trebuie să-i elibereze acestuia o adeverință cu perioada concediului, care să fie adusă la cunoștința instanțelor.”;*
4. modificarea/completarea art. 138: - *„În aplicarea prezentei legi, C.A.A. poate elabora norme de aplicare care se supun dezbaterii publice corpului avocaților cu cel puțin 60 de zile înainte de Congresul avocaților și suspuse spre aprobare Congresului avocaților. La aprobarea acestor norme de aplicare către Congresul avocaților, organele profesiei care au propus normele de elaborare și care fac parte din Consiliul U.N.B.R. sau Comisiei Permanente a U.N.B.R. sau din organele de conducere ale Casei de Asigurari a Avocatilor nu au drept de vot.*

*(2) După dezbaterea publică în urma propunerilor făcute, Consiliul UNBR va propune un proiect de norme de aplicare care va fi supus dezbaterii și aprobării Congresului.*

*(3) Normele de aplicare a prezentei legi se vor face doar după ce se vor primi observații din rândul avocaților.*

*(4) Pentru aprobarea normelor de aplicare, valoarea punctului de pensie, venitul de referința acestea se vor aproba doar în Congresul avocaților iar reprezentanții Consiliului UNBR nu au drept de vot, fiind incompatibili.*

*(5) Investițiile din contribuțiile avocaților sunt permise o data la cinci ani, și doar în urma unei analize a sistemului de către specialiști, și doar după supunerea acestora spre dezbatere și vot în Congresul avocaților.”;*

1. instituirea dreptul persoanelor care exercită profesia de avocat în condiții de handicap accentuat și mediu de a beneficia de reducerea vârstei standard de pensionare cu 10 ani, în funcție de un anumit stagiu de cotizare similar cu dreptul prevăzut de art. 58 din legea nr. 263/2010;
2. majorarea punctajului maxim de pensie de la 5 la 7 și modificarea prevederilor art. 68 alin. (2) astfel:

- majorarea punctajului suplimentar realizat după pensionarea cu continuarea activității nu trebuie să țină cont de punctajul maxim de pensie reglementat de Consiliul UNBR (în prezent 5);

- majorarea punctului de pensie pentru cei care contribuie după pensionarea cu continuarea activității să se facă anual (ca și în sistemul public de pensii), nu la retragerea definitivă din profesie.

1. modificarea art. 37 pentru reglementarea corespunzătoare a regimului juridic a pensionării anticipate;
2. asigurarea sistemului de pensii al avocaților.

**II. Cu privire la legislația cu impact asupra profesiei de avocat:**

Art. 3. – Se transmit spre analiză și dezbatere Grupului de lucru al Consiliului UNBR privind perfecționarea legislației profesiei/a celei cu impact asupra profesiei (GL1), în proxima ședință a acestuia următoarele propuneri depuse în preziua Congresului avocaților sau în Congres de delegați:

1. modificarea/completarea art. 451 din Codul de procedură civilă, în sensul unei mai stricte și mai detaliate reglementări a temeiului juridic care permite instanțelor judecătorești să dispună reducerea părții din cheltuielile de judecată reprezentând onorariile avocaților, în scopul prezervării naturii de măsură excepțională a acesteia și a stopării creșterii frecvenței cu care este dispusă; prin aceasta trebuie să se aibă în vedere:

- înlăturarea abuzurilor de drept în materie;

- crearea unei jurisprudențe unitare;

- motivarea hotărârii prin care se dispune măsura;

- crearea unor criterii unitare (cu luarea în calcul și a celor incluse în legislația profesiei de avocat);

- luarea în considerare a cheltuielilor efectuate de avocat;

 2. încălcarea dreptului la apărare prin reducerea timpului acordat avocaților pentru dezbateri și impunerea depunerii doar a concluziilor scrise;

 3. reglementarea comunicării actelor procedurale/ împlinirii termenelor în timpul vacanței judecătorești;

**III. Protocolului tripartit încheiat între U.N.B.R, Ministerul Justiției și Ministerul Public – Parchetul de pe lângă ICCJ la 14.02.2019 privind stabilirea onorariilor cuvenite avocaților pentru furnizarea serviciilor de asistență judiciară în materie penală, pentru prestarea, în cadrul sistemului de ajutor public judiciar, a serviciilor de asistență judiciară și/sau reprezentare ori de asistență extrajudiciară, precum și pentru asigurarea serviciilor de asistență judiciară privind accesul internațional la justiție în materie civila și cooperarea judiciară internațională în materie penală** (în continuare, Protocolul)

 Art. 4. (1) Se ia act de acordul convenit între cele trei instituții pentru modificarea și completarea Protocolului și semnarea acestuia în 17.06.2022, conform celor prezentate în ședința Congresului avocaților.

(2) Se mandatează organele profesiei să facă demersuri pentru:

a). acoperirea prin Protocol a cheltuielilor de transport, după completarea corespunzătoare a prevederilor art. 81 din Legii nr. 51/1995 în acest sens;

b) reluarea negocierilor pentru modificarea Protocolului pentru 2023 cu următoarele aspecte:

- prevederea unui cuantum al onorariilor care să reflecte condițiile economice intervenite în 2022;

- includerea modalității plății anticipate a onorariului pentru urmărirea penală.

**IV: Alte propuneri**

Art. 5. (1) Congresul avocaților aprobă efectuarea de demersuri către autoritățile îndrituite pentru următoarele:

- urgentarea adoptării legii de aprobare a OUG nr. 80/2013 privind taxele judiciare de timbru;

- impunerea unei facilități fiscale care să fie atașată perioadei de repaus în vederea refacerii capacității de muncă, respectiv ca fiecare contribuabil avocat să beneficieze pentru perioada de refacere a capacității de muncă de o deducere din cuantumul impozitului pe venit datorat a unei sume egale cu 1/12 din valoarea venitului net anual impozabil, dar nu mai mare decât valoarea salariului mediu brut pe economie;

(2) Se remit la Consiliul UNBR pentru analiză și decizie următoarele propuneri:

- desemnarea unui reprezentant al Corpului profesional al avocaților în Consiliul Superior al Magistraturii;

- semnalizarea titlului de avocat la denumirea personalităților din avocatură care au fost desemnate ca nume de străzi, pe însemnele stradale cu această destinație;

- inițierea unui concurs între barouri în ce privește adoptarea de măsuri pentru promovarea imaginii avocaturii;

- întocmirea și prezentarea unui plan concret de acțiune (proiectare, etape de implementare și operaționalizare) privind elementele și principiile unei strategii care să vizeze procesul de digitalizare a profesiei de avocat,

- în contextul unui număr sporit de cereri de recuzare la nivelul comisiilor de disciplină ale barourilor, în conformitate cu dispozițiile art. 6 alin 2 din Regulamentul de organizare și funcționare a Comisiilor de Disciplină din cadrul UNBR, se impune necesitatea ca Adunările Generale ale Barourilor să stabilească prin Regulamentul Adunărilor Generale de Alegeri un număr mărit de membri titulari și supleanți ai comisiilor de disciplină, care astfel să corespundă și nevoilor de soluționare a cererilor de recuzare pe plan local;

- solicitarea reacordării de către Autoritatea Naționala Pentru Cetățenie (ANC) a 100 locuri avocaților pentru asistarea clienților la depunerea dosarelor de redobândire a cetățeniei romane în baza unor programări prealabile online, așa cum a fost în cursul anului 2017-2018.

Art. 6. Inițiatorii propunerilor vor fi invitați la ședința grupurilor de lucru în care se vor dezbate propunerile prevăzute la art. 1, 2 și 3.

Art. 7. Grupurile de lucru 1 și 4 vor depune raport scris cu privire la propunerile menționate pentru a fi analizat de Comisia Permanentă și de Consiliului UNBR în proxima ședință de după Congres.

Art. 8. Prezenta Hotărâre se afișează pe pagina web a UNBR ([www.unbr.ro](http://www.unbr.ro/)) și se comunică prin e-mail barourilor, care vor asigura comunicarea hotărârii către membrii acestora.

**P R E Ș E D I N T E U.N.B.R.**

**Av. dr. Traian-Cornel BRICIU**